Read and Write application parameters in XML - CodeProject 11,503,750 members (66,493 online)
Arnaud Last Visit: 31-Dec-99 18:00 Last Update: 2-Jun-15 20:30Refresh« Prev1234567 Next » Gedagte vir die dag: ’n Nuwe visie | Maroela Media
Een ding staan darem soos ’n paal bo water: Ons is almal baie sterk uitgelewer aan omstandighede. Ons stemmings word bepaal deur koerantopskrifte, banksaldo’s, ’n telefoonoproep, huislike konfl ik, knaende artritis of wat anders ook al. Ons kyk saans na die weerprogram om die volgende dag se doen en late so goed moontlik te laat verloop. En ons word so maklik moedeloos as dinge skeefloop, nie volgens ons plan vir die dag verloop nie! Ons kortsigtigheid beperk ons visie in so ’n mate dat ons perspektief op die werklikheid verloor.
Kortsigtig? Ja, omdat ons ons visie op God se groter plan verloor. Die wolke van omstandighede het ons uitsig op die hemel verdonker. Kortom: Ons geloof raak wankelmoedig. Geloof beteken om op die Onsienlike te vertrou. Dit is moeilik as die dinge wat ons sien die lewe vir ons bitter maak. Kom, kry weer behoorlike visie van jou God wat groter en sterker as tydelike omstandighede is. Lees weer die teks bo-aan die dagstuk.
Die Here wil vandag vir jou vlerke gee. Die Here wil jou uit die poel van moedeloosheid lig en ’n visie gee van sy genade wat ver bo die tydelike teëspoed uitstyg. Haal diep asem en vertrou die Here met jou omstandighede en jou toekoms. Voel hoe sy krag van jou lewe besit neem. Iemand wat op die Here wag, kry nuwe krag om die lewensomstandighede met geloofsvisie aan te durf.
ToekomsVenster: Wat het van die beloftes geword?